2004/186/EY: Komission päätös, tehty 16 päivänä helmikuuta 2004, tiettyjen päätöksen 96/510/EY liitteiden muuttamisesta hevoseläinten siemennesteen, munasolujen ja alkioiden tuontiin sovellettavien jalostusvaatimusten osalta (ETA:n kannalta merkityksellinen teksti) (tiedoksiannettu numerolla K(2004) 388)



Virallinen lehti nro L 057 , 25/02/2004 s. 0027 - 0034



Komission päätös, tehty 16 päivänä helmikuuta 2004, tiettyjen päätöksen 96/510/EY liitteiden muuttamisesta hevoseläinten siemennesteen, munasolujen ja alkioiden tuontiin sovellettavien jalostusvaatimusten osalta (tiedoksiannettu numerolla K(2004) 388) (ETA:n kannalta merkityksellinen teksti) (2004/186/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten, siemennesteen, munasolujen ja alkioiden tuonnissa kolmansista maista sovellettavia jalostus- ja polveutumisedellytyksiä koskevista periaatteista ja puhdasrotuisista jalostusnaudoista annetun direktiivin 77/504/ETY muuttamisesta 23 päivänä kesäkuuta 1994 annetun neuvoston direktiivin 94/28/EY(1) ja erityisesti sen 5 artiklan kolmannen luetelmakohdan, 6 artiklan toisen luetelmakohdan ja 7 artiklan toisen luetelmakohdan, sekä katsoo seuraavaa: (1) Jalostustodistuksessa olisi oltava tietyt tiedot, jotta voidaan vahvistaa sen eläimen alkuperä ja tunnistaminen, josta siemenneste, munasolu tai alkio on saatu. (2) Rekisteröityjen hevoseläinten siemennesteen, munasolujen ja alkioiden polveutumis- ja tunnistamistodistuksista 12 päivänä tammikuuta 1996 tehdyssä komission päätöksessä 96/79/EY(2) vahvistetaan todistusmallit yhteisön sisäistä rekisteröityjen hevoseläinten siemennesteen, munasolujen ja alkioiden kauppaa varten. (3) Polveutumis- ja jalostustodistusten käyttöönotosta siitoseläinten, näiden siemennesteen, munasolujen ja alkioiden tuontia varten 18 päivänä heinäkuuta 1996 tehdyssä komission päätöksessä 96/510/EY(3) vahvistetaan todistusmallit käytettäviksi nautojen, sikojen, lampaiden ja vuohien siemennesteen, munasolujen ja alkioiden tuonnissa kolmansista maista. (4) Yhteisön säännöstön yhtenäisyyden nimissä olisi päätöksessä 96/510/EY vahvistettuja polveutumis- ja jalostustodistuksia täydennettävä säännöksillä, jotka koskevat hevoseläinten siemennesteen, munasolujen ja alkioiden tuontia kolmansista maista. Näiden säännösten olisi perustuttava jalostusvaatimuksiin, joita sovelletaan kyseisten lajien siemennesteen, munasolujen ja alkioiden yhteisön sisäiseen kauppaan. (5) Päätös 96/510/EY olisi muutettava vastaavasti. (6) Tässä päätöksessä säädetyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 96/510/EY liitteet IV, V ja VI tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä helmikuuta 2004. Komission puolesta David Byrne Komission jäsen (1) EYVL L 178, 12.7.1994, s. 66. (2) EYVL L 19, 25.1.1996, s. 41. (3) EYVL L 210, 20.8.1996, s. 53. LIITE Korvataan päätöksen 96/510/EY liitteet IV, V ja VI seuraavasti: "LIITE IV >PIC FILE= "L_2004057FI.002803.TIF"> >PIC FILE= "L_2004057FI.002901.TIF"> LIITE V >PIC FILE= "L_2004057FI.003002.TIF"> >PIC FILE= "L_2004057FI.003101.TIF"> LIITE VI >PIC FILE= "L_2004057FI.003202.TIF"> >PIC FILE= "L_2004057FI.003301.TIF"> >PIC FILE= "L_2004057FI.003401.TIF">"